cyanic-selkie/wikianc huggingface dataset:
NM i ishockey 2012
Kvartfinaler
Kvartfinalene spilles best av 7 kamper. I kvartfinalen velger lag 1 mellom lag 7/8. Deretter velger lag 2 mellom gjenværende lag 7/8 og lag 6. Lag 3 velger deretter mellom gjenværende lag 6/7/8 og lag 5. Høyest rangert lag har hjemmekamp i kamp 1, 3, 5 og 7, mens lavest rangerte lag har hjemmekamp i kamp 2, 4 og 6.
Semifinaler
I semifinalen velger høyest rangerte lag mellom de to lavest rangerte lag etter plassering i grunnserien. Høyest rangerte lag har hjemmekamp i kamp 1, 3, 5 og 7, mens lavest rangerte lag har hjemmekamp i kamp 2, 4 og 6.
Finale
I finalen har høyest rangerte lag etter plassering i grunnserien hjemmekamp i kamp 1, 3, 5 og 7, mens lavest rangerte lag har hjemmekamp i kamp 2, 4 og 6.
Beste målvakter
De fem beste målmaktene ut fra gjennomsnittlig mål mot.
Pønitens
Pønitens (av latin: poenitentia, «anger», av poenitere, «angre») er kristne botsøvelser for å sone synd. Innen den romersk-katolske, østlig-ortodokse, orientalsk-ortodokse og den evangelisk-lutherske kirke betegner pønitens et sakrament.
I den katolske kirken var pønitens tidligere ofte knyttet til avlatshandel. For en gave til kirkelige institusjoner kunne en kjøpe fritak for botsøvelser som kirken hadde pålagt en, for bestemte tidsperioder. I Norge er det eldste kjente brevet som omtaler pønitens fra slutten av 1260-tallet og det yngste fra 1493.
Pønitentiarius eller pønitentiar er tittelen til den romersk-katolske kirke geistlige leder for botsvesenet. Titlene pønitensiarskriver og pønitiar finnes også.
I den evangelisk-lutherske kirke
I den evangelisk-lutherske kirke har botsbegrepet en grunnleggende plass, og betegner en kontinuerlig avholdenhet fra det å synde. Martin Luther skriver i den første tesen av religionens fullkomment vesentlige 95 tesene:
Thit Jensen
Maria Kirstine Dorothea (Thit) Jensen (født 19. januar 1876 i Farsø, død 14. mai 1957 i Bagsværd ) var en dansk forfatter, søster av Johannes V. Jensen. Hun vokste opp i et hjem hvor faren var veterinær og moren i en periode på rundt 20 år var nesten konstant enten gravid eller ammende.
Jensen debuterte i 1903 med romanen To Søstre, og skrev i tillegg til sin foredragsvirksomhet om kvinnespørsmål og andre sosiale temaer en rekke problemromaner: Martyrium (1906), Ørkenvandring (1907), Elskovs Forbandelse (1911), Gerd (1918) med fortsettelsen Afrodite fra Fuur (1925). I verk som Den erotiske Hamster (1919) behandler hun moderne ekteskapsproblemer. Av sterre kunstnerisk format er de jyske hjemstavnsskildringene Jorden (1915) og Kongen fra Sande (1919). Jensen hadde også suksess med skuespillet Storken (1929), som var et ledd i hennes kamp for barnebegrensning.
I 1923 stiftet hun foreningen Frivilligt Moderskab og året etter Foreningen for sexuel Oplysning i samarbeid med legen J.H. Leunbach.
Senere ga hun ut romaner fra dansk middealder, blant andre Jørgen Lykke (1931), Stygge Krumpen (1936), Valdemar Atterdag (to bind, 1940), Drotten (1943) og Rigets Arving (1946). I 1950 ga hun ut memoarene ''Hvorfra? Hvorhen?''
Hun fikk den kongelige belønningsmedalje i gull i 1949 og ble ridder av Dannebrogordenen i 1954.
Armageddon (film)
Armageddon er en amerikansk science fiction-action og katastrofefilm fra 1998 regissert av Michael Bay. De ledende rollene spilles av Bruce Willis Billy Bob Thornton, Ben Affleck, Steve Buscemi, Liv Tyler, Ken Campell, Owen Wilson og Peter Stormare.
Filmen kom nesten samtidig som Deep Impact. De to filmene har en rekke likhetstrekk, men er også ganske forskjellige i stil. Sistnevnte er mer dramapreget og regnes som mer realistisk en Armageddon, men den ble ikke så populær hos publikum. Armageddon fikk lunken mottakelse av kritikerne, men ble en stor publikumssuksess i USA (kun forbigått av Redd Menig Ryan).
Handling
Etter at NASA oppdager at en astroide på størrelse med Texas er på kollisjonskurs med Jorden blir det en kamp mot tiden for å finne en måte å stoppe den på. Mange forslag blir lansert for NASA-sjefen Dan Truman (Billy Bob Thornton), men til slutt er det klart at det bare finnes en reell løsning; et gruppe må sendes til selve astroiden, bore et hull dypt ned i bakken og plassere en atombombe i bunnen, som så skal ødelegge faren. De kommer frem til at det bare er en mann som kan utføre jobben; boresjef Harry S. Stamper (Bruce Willis). Sammen med en gruppe av mer eller mindre eksentriske gærninger blir han hentet for å gjøre jobben sammen med et del av NASAs egne astronauter. Etter en halsbrekkende treningsøkt blir to romferger sendt ut, med et borelag i hver.
Filmen har også en kjærlighetshistorie som handler om Grace (Liv Tyler), og AJ (Ben Affleck) som blir forlovet. Problemet er at Grace er datteren til Harry og Harry og AJ er ikke bestevenner.
Om filmen
Filmen fikk lunken mottakelse av kritikerne, noe som gjenspeiles i den har fått 40% på Rotten Tomatoes og 42% på Metacritic. Den amerikanske kritikeren Roger Ebert gav den bare 1 av 4 stjerner og beskrev den som et «angrep mot øyne, ører, hjerne og menneskelig fornuft». I 2005 satte han den opp på sin liste over «Eberts mest hatede filmer». Den fikk like hard medfart av anmelderne i Rolling Stone, Washington Post og Variety, mens anmelderne i Newsweek, L.A. Weekly og The New Yorker var blant de som gav den best omtale.
Filmen ble en stor publikumssuksess i USA og globalt. Den innbrakte 553,7 millioner dollar på verdensbasis, hvorav 201,6 millioner i USA alene. Den ble den mest innbringende filmen på verdensbasis i 1998 og den nest mest innbringende i USA. Produksjonskostnadene var på 140 millioner dollar. I tillegg ble 25 millioner dollar ble brukt på annonsering.
Armageddon-soundtracket inneholder bidrag fra mange kjente grupper og artister, deriblant Aerosmith, Journey, ZZ Top og Bon Jovi. Musikken er lagd av Trevor Rabin.
Domenico Valentino
Domenico Valentino (født 17. mai 1984 i Marcianise) er en italiensk amatørbokser, som konkurrerer i vektklassen lettvekt. Valentino er en merittert bokser, og fikk sin olympiske debut da han representerte Italia under Sommer-OL 2004, der han ble slått ut i kvartfinalen. Han representerte også Italia under Sommer-OL 2008, der han ble slått ut i åttendedelsfinalen av Yordenis Ugás fra Cuba i vektklassen lettvekt. Han har også gull, sølv og bronse fra verdensmesterskapet i boksing, fra 2009, 2007 og 2005. Han har også tre gull og en bronse fra EM i boksing.
Strezjevoj
Strezjevoj (russisk: Стрежево́й) er en by i Tomsk oblast i Russland. Den ligger ved elva Ob, rundt 650 km nordvest for Tomsk. Innbyggertall: 43 815 (folketelling: 2002).
Claridge’s
Claridge’s er et fem-stjerners hotell i Mayfair i London. Hotellet ble grunnlagt i 1812 som Mivart’s Hotel og vokste etter hvert over i nabobygningene. I 1854 solgte grunnleggeren hotellet til herr og fru Claridge, som innehadde et mindre hotell ved siden av.
Strezjevoj
Strezjevoj ble grunnlagt i 1966 som en bosetning nær landsbyen Strezjevaja. Den fikk innvilget bystatus i 1978. OAO Tomskneft, et Tomsk-basert oljeselskap kontrollert av Rosneft, er lokalisert i Strezjevoj, og byen vokste opp rundt selskapets økende behov. Mesteparten av byens boliger og alle dens viktigste offentlige tilbud – skoler, sykehus, lufthavn, hotell – ble bygget opp rundt selskapets behov på 1960- og 1970-tallet.
Strezjevoj lufthavn ligger like øst for byen.
Claridge’s
Per 2013 eies og drives Claridge’s av selskapet Maybourne Group, som også eier to andre fem-stjerners London-hoteller.
Hotellets restaurant drives av Gordon Ramsay.
Svømming under Middelhavslekene 1967
Svømming under Middelhavslekene 1967. Svømming var en av flere sporter under de femte middelhavslekene ble arrangert i Tunis i Tunisia i perioden 8. til 17. september 1967. Det var femte gangen som svømming var med på programmet under Middelhavslekene. Det ble konkurrert om elleve gullmedaljer i svømming, seks individuelle og to lagkonkurranser for menn og tre individuelle for kvinner. Det var første ganger kvinner deltok i svømming i middelhavslekene. Spania ble beste nasjon med seks gullmedaljer foran Italia med fire.
The Incorrigible Dukane
The Incorrigible Dukane er en amerikansk stumfilm fra 1915, regissert av James Durkin.
Handling
Men klærne hans blir snart stjålet av en landstryker, og kledd i landstrykerens klær blir den velstående mannen forvekslet som en vanlig arbeider.
Prešov
Prešov (tysk: Preschau / Eperies, ungarsk: Eperjes, rusinsk: Пряшів) er en by 35 kilometer fra Košice i Slovakia ved elva Torysa. Byen ligger helt nordøst i landet og har 88 680 innbyggere (2018).
Huocheng
Huocheng (kinesisk: 霍城县; pinyin: Huòchéng Xiàn; uighur: قورغاس ناھىيىسى / Korğas Nahiyisi) er et fylke i det kasakhiske autonome prefektur Ili nordvest i den autonome region Xinjiang i Folkerepublikken Kina.
I 1999 hadde det 337.517 innbyggere.
Samferdsel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Francisco Vargas Peláez
Francisco Javier Vargas Peláez (født 25. desember 1984) er en meksikansk amatørbokser, som konkurrerer i vektklassen lettvekt. Vargas har ingen større internasjonale resultater, og fikk sin olympiske debut da han representerte Mexico under Sommer-OL 2008. Her ble han slått ut i åttendedelsfinalen av Georgian Popescu fra Romania i vektklassen lettvekt.
Taihe (Ji’an)
Taihe (kinesisk: 泰和县; pinyin:  Tàihé Xiàn) er et fylke i provinsen Jiangxi i Folkerepublikken Kina. Det ligger i byprefekturet Ji'an.
Befolkningen var 505,795 i 1999.
Kulturminner
Byen Baikou (Baikou chengzhi, 白口城址) fra perioden fra Handynastiet til Sør- og Nord-dynastiene ble i 2006 tilføyd på Folkerepublikken Kinas liste over kulturminner.
Administrative enheter
Storkommuner: Kommuner: Gårdsbruk:
Samferdsel
Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Kinas riksvei 319 fører også gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.
Femte armé
Femte armé har flere betydninger:
Leigh-Ann Naidoo
Leigh-Ann Naidoo (født 12. juli 1976) er en sørafrikansk sandvolleyballspiller.
Hun representerte Sør-Afrika under Sommer-OL 2004 i Athen, hvor hun ble nummer 19.
Ishockey under OL
Ishockey i OL. Ishockey har stått på det olympiske programmet siden 1920 i Antwerpen (Sommer-OL). Sporten har siden vært i alle Vinter-OL. I perioden 1920 til 1968 var ishockeyturneringene i OL også verdensmesterskap. Fra og med OL 1972 arrangeres det egen VM-turnering. Ishockey for kvinner kom med som olympisk sport første gang 1998 i Nagano.
Medaljefordeling
Oppdatert per Vinter-OL 2022
Is Ih
Is Ih er den heksagonale krystallformen for vanlig is, eller frossent vann. Nesten alt av is i biosfæren er is Ih med unntak av bare en liten mengde is Ic som tidvis finnes i den øvre atmosfæren. Is Ih har mange spesielle egenskaper som er relevant for eksistensen av liv og reguleringen av et globalt klima.
Is Ih er stabil ned til -200° C og kan eksistere ved trykk opp til 0,2 GPa. Krystallstrukturen karakteriseres av heksagonal symmetri og nær tetraedrisk sammenkoblede vinkler.
Fjærmygg
Fjærmygg (Chironomidae) er en meget artsrik familie av mygg. De finnes i alle ferskvannsmiljøer rundt omkring i verden – de er de eneste høyere insekter som finnes i Antarktis, noen arter lever i smeltevann på isbreer, og noen få lever også i havet. Det oppdages stadig mange nye arter av fjærmygg. I tillegg finnes det en god del arter som har larvene på land. Fjærmyggene er også ofte svært tallrike, og kan danne store svermer. I bunnsedimenter kan det finnes opptil 100,000 fjærmygglarver per kvadratmeter. Fjærmygglarver er en viktig del av ferskvannsøkosystemene, både som nedbrytere og som mat for andre organismer, blant annet fisk. I Norge er det funnet over 500 arter fjærmygg.
Utseende
De voksne fjærmyggene er bitte små til middelsstore mygg, 1 - 10 mm lange, med ganske spinkel kroppsbygning. Mange arter er mørke på farge, andre er livlig grønne eller gule, ofte svartflekkete. Bakkroppen er lang og tynn hos hannene, kraftig og kjegleformet hos hunnene. Beina er vanligvis lange og slanke.
Hodet er nokså lite, kortere enn bredt, med nyreformede fasettøyne som ikke møtes oppe på hodet. Punktøyne (ocelli) finnes ikke. Munndelene er lite fremtredende, disse myggene har ikke sugesnabel. Hannene har fjærformede antenner, mens antennene hos hunnene er ganske korte og sylindriske.
Larvene er vanligvis lange og tynne, sylindriske, med en liten, men tydelig hodekapsel. De har et par vorteføtter på det fremste segmentet og et på det bakerste. Larver som lever i oksygenfattige sedimenter er gjerne blodrøde på farge fordi kroppen inneholder store mengder hemoglobin som hjelper dem å ta opp oksygen.
Levevis
Fjærmygg finnes ned til 30 meters dyp i havet og opp til over 5000 meters høyde i fjellområder.
De fleste av artene har larver som lever i ferskvann, både rennende og stillestående, men det finnes også en god del arter som har larvene på land, i jord, i sopp, i død ved og i gjødsel. Noen arter lever også som parasitter på vanninsekter. Larvene utvikler seg gjennom fire larvestadier, denne utviklingen kan ta så lite som en uke og så mye som flere år, avhengig av forholdene.
De voksne dyrene tar trolig lite næring til seg og lever ganske kort tid. Hannene av mange arter former svermer, og hunnene ser ut til å bli tiltrukket til disse av summingen fra hannenes vingeslag. Fjærmyggene stikker ikke, men de kan av og til oppleves som plagsomme da de er veldig tallrike og har en tendens til å komme inn alle steder, som øyne, nese, munn og ører. Noen arter kan også utløse alvorlige allergireaksjoner.
Gode indikatorer
I en så stor og artsrik familie finner en et stort mangfold av ulike levevis, men de enkelte artene er gjerne ganske spesialiserte. Det gjør fjærmygg til gode indikatorer på ulike miljøfaktorer. De har blitt brukt til å klassifisere innsjøer økologisk, og rester av fjærmygglarver blir brukt til å rekonstruere klimaforhold i tidligere tider, særlig temperaturforholdene etter siste istid.
Liste over skoler i Arendal
Liste over skoler i Arendal er en liste over de 18 skolene som er i Arendal kommune (2009)
Aschau im Chiemgau
Aschau im Chiemgau er en by og kommune i Landkreis Rosenheim i Regierungsbezirk Oberbayern i Bayern i Tyskland.
Herman Sachnowitz
Herman Sachnowitz (født 13. juni 1921 i Larvik, død 5. mars 1978 i Oslo) var en norsk kjøpmann. Han var en av de få jøder som overlevde deportasjonen til en konsentrasjonsleir under andre verdenskrig.
Årene i konsentrasjonsleirene
Sachnowitz var en av 772 norske jøder som ble deportert til Auschwitz. Han ble arrestert sammen med andre menn i familien 26. oktober 1942. Det var lensmann Gran i Stokke som arresterte dem og sendte dem til Berg fangeleir. Overfarten til Tyskland skjedde med slaveskipet DS «Donau» i november 1942. Bare 34 av de deporterte jødene overlevde oppholdet i Auschwitz og de andre konsentrasjonsleirene. Sachnowitz deltok i dødsmarsjen fra Buna-leiren 18. januar 1945, de gikk 80 km den første dagen. Han anslo at kolonnen han gikk i kom opp i 100,000 fanger, de fleste døde under marsjen. Fra Gliwice ble de sendt med tog som gikk på kryss tvers gjennom Tsjekkoslovakia og Østerrike og kom etter omkring 10 dager til leiren Dora ved Nordhausen. Fangene i Dora og Buchenwald arbeidet i underjordiske fabrikker med fremstilling av V1 og V2. Sachnowitz var vitne til at de mange lik, som hver veide bare 35–40 kg, ble brent utenfor leiren i store bål eller sendt til krematoriet i Buchenwald. På slutten av krigen ble Sachnowitz og medfangene sendt fra Dora delvis til fots til Bergen-Belsen som ble befridd av britiske styrker. Sachnowitz var den eneste gjenlevende nordmann i Bergen-Belsen, og han ble 28. april evakuert sammen med andre fanger til sykehus i Eindhoven. Deretter ble han sendt til sykehus i København og fikk behandling.
Boken Det angår også deg
Sachnowitzs beretning om fangeoppholdet ble gjengitt i boken Det angår også deg. Den ble skrevet av forfatteren Arnold Jacoby.
Det angår også deg ble av en historikerjury i 2015 kåret til en av de ti mest betydningsfulle norske bøkene om andre verdenskrig.
Familie
Herman Sachnowitz var sønn av Israel Leib Sachnowitz, født 1880 Krasjapolja i Russland og Sara Sachnowitz (født Lahn), født 1885 i Riga, Latvia. Moren døde da barna var små. Faren og alle søsknene i Sachnowitz-familien ble arrestert i 1942 og deportert til konsentrasjonsleirene i Polen og Tyskland. Herman mistet faren, tre søstre og fire brødre i Auschwitz. Faren og søsteren Marie (født 1911) døde i gasskammeret i Auschwitz straks etter ankomsten. Søstrene Rita (født 1915) og Frida (født 1923) hadde ankommet Auschwitz i en annen fangetransport enn den øvrige familien, og Herman hadde grunn til å tro at også de hadde blitt drept i gasskammeret umiddelbart etter ankomsten til Auschwitz. Frida og Rita døde trolig i Auschwitz i april 1943. Broren Samuel Sachnowitz (født 1912) døde 11. januar 1943 i Auschwitz. Elias Sachnowitz (født 1911) døde 22. februar 1943 i Auschwitz. Martin Sachnowitz (født 1910) døde 14. mars 1943 i Auschwitz. Frank Sachnowitz (født 1925) døde en gang etter august 1943 trolig i nærheten av Hamburg.
Broren Elias Sachnowitz hadde eid damekonfeksjonsforretningen «Ekko» i Prinsegata 8 i Larvik, som Herman drev videre etter krigen.
Etter krigen giftet Herman Sachnowitz seg med svenske Paula Damelin, som tok etternavnet Sachnowitz.
Anna Maria Ulfeldt
Hun var datter av riksgreve Rudolph Sinzendorf (1636–1677) og hustru Eva Susanna von Zinzendorf (1636–1709) og ble i 1697 gift med riksgreve, senere visekonge av Catalonia, Leo Ulfeldt, sønn av Corfitz Ulfeldt og Leonora Christina Ulfeldt. Ektemannen døde i 1716 hvoretter Anna Maria ble overhoffmesterinne hos enkekeiserinne Maria Elisabeth av Østerrike (1680–1741) i Bruxelles. Her døde hun den 31. juli 1736.
Parets barn var den senere diplomat Anton Corfitz, officeren Frantz Anton (1711–1741) samt datteren Karoline Elisabet.
Anfu
Anfu (kinesisk: 安福县; pinyin:  Ānfú Xiàn) er et fylke i provinsen Jiangxi i Folkerepublikken Kina. Det ligger i byprefekturet Ji'an.
Befolkningen var på 383,414 innbyggere i 1999.
Kulturminner
Peng-klanens steinrelieffer i Dazhi (Dazhi Pengshi jiazu shike, 大智彭氏家族石刻) fra Ming-dynastiets tid ble i 2006 tilføyd på Folkerepublikken Kinas liste over kulturminner.
Pleiotropi
Pleiotropi (fra gresk: pleion – mer, full; og trepein – vende, snu) er et begrep innen genetikken. Det beskriver effekten av et enkelt gen på flere fenotypiske egenskaper.
Julia Willand
Julia Willand (født 6. april 1972) er en sørafrikansk sandvolleyballspiller.
Hun representerte Sør-Afrika under Sommer-OL 2004 i Athen, hvor hun ble nummer 19.
The Time Machine
The Time Machine er Alan Parsons tredje soloalbum etter at Alan Parsons Project opphørte. Albumets gjennomgangstema er tid og tidsreiser, et tema Alan Parsons ønsket å bruke allerede på «Prosjektet»s andre album I Robot. Men han ble da nedstemt av partner Eric Woolfson.
Tittelsporet er svært inspirert av electronica-stilen til Robert Miles, en stil Parsons også tar med seg til sitt neste album A Valid Path.
Her finnes også et bonusspor, «Dr. Evil Edit», som inneholder stemmen til Mike Myers fra den andre Austin Powers-filmen, Austin Powers – Spionen som spermet meg, der han faktisk nevner Alan Parsons Project.
Bythocyprididae
Bythocyprididae er en av seks familier innenfor overfamilie Bairdioidea, i underordenen Bairdiocopina som inngår på sin side i ordenen Podocopida av muslingkreps, som er små krepsdyr. Denne overfamilien har 6 familier, hvorav 3 nålevende og 3 utdødde.
Familien har 5 slekter, hvorav 21 bare kjennes fra fossiler og antas utdødd.
Av artene i gruppen finnes noen i Europa, herunder Bythocypris bosquetiana i Nord-Atlanteren fra Middelhavet til Trøndelag inklusive kysten av Vestlandet og Shetland, samt arten Bythocypris obtusata utenfor Vestlandet og De britiske øyer. Videre finner vi Anchistrocheles acerosa i Engelske kanal med funn fra Plymouth.
Skillet mellom ordnene av muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars.
Nærmere taksonomisk plassering
Taksonomien av muslingkreps er omstridt og inneholder vanskelig systematiserte grupper. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: , men i hovedregelen WoRMS-databasen.
Hans Hansen
Hans Hansen kan vise til:
Washington Headquarters Services
Washington Headquarters Services (WHS) er en serviceavdeling i USAs forsvarsdepartement. WHS ble opprettet i 1977, har cirka 1 300 ansatte og ansvar for drift og forvaltning av kontorbygningen The Pentagon utenfor Washington, DC, samt administrative tjenester for forsvarsministerens kanselli og militærdepartementenes hovedkvarterstaber.
David «Doc» O. Cooke var sjef for WHS fra etableringen og frem til sin død i 2002 og ble med tiden kalt for «Pentagons borgermester».
Slop
Slop, engelsk betydning; mudder, søle eller skyller (grisemat), er et uttrykk som brukes om vaskevannet fra rensing av tømte tanker på tankskip. På engelsk brukes uttrykkene slop og slops om hverandre om det samme begrepet.
Historisk utvikling av behandlingen av slop
Utslippene fra saltvannsvaskingen av tankene utgjorde en stor bekymring også etter at OILPOL-konvensjonen ble vedtatt, og ut over 60-tallet ble det tatt i bruk et nytt system, kalt Load on top. Vaskevannet ble ført over på såkalte slop-tanker, hvor det fikk stå og skille seg i løpet av reisen. Skiktet med vann ble så sluppet ut på havet, og man stod igjen med råolje på tanken. Denne ble pumpet tilbake på hovedtankene og den nye lasten ble lastet oppå denne.
Selv om slopen på skipenes sloptanker hadde fått skille seg medførte vaskingen fremdeles betydelige utslipp. Med tiden førte dette til strengere regulering av utslipp fra skip, og utvikling av nye systemer for vasking av tanskipenes tanker.
MARPOL(marine polution)-konvensjonen ble først formulert i 1973, men ble ikke satt kraft før i 1978. Den påla blant annet bruk av såkalte Crude Oil Washing-systemer (COW) for å begrense mengdene med slop-vann. Etter at skipets tanker har blitt tømt blir noe av oljen fra lasten varmet opp i skipets slop-tanker, for så å bli sprøytet på veggene i tankene gjennom skipenes fastmonterte vaskesystem. Den varme oljen løser opp størknet olje og asfalt-avleiringer.
COW-systemer ble tatt i bruk fra 70-tallet av, og de ble påbudt for tankskip over 20 000 dwt gjennom 1978-protokollen til MARPOL-konvensjonen. Spesifikasjonene for utstyret ble revidert i 1999.
Også etter vaskingen med COW-systemet vaskes tankene med vann og kjemikalier, og selv om mengdene med slop blir betydelig redusert på grunn av COW-systemet utgjør slop'en fremdeles et betydelig miljøproblem.
Alle større havner har nå mottaksanlegg for slop.
Vest Tank-anlegget i Sløvåg i Sogn og Fjordane, som var åsted for Vest Tank-ulykken, er et eksempel på et slikt mottaksanlegg for slop.
John Hancock Center
John Hancock Center er en skyskraper i Michigan Avenue i Chicago i Illinois. Bygningen har 100 etasjer og er 344 meter høy, og ble tegnet av Fazlur Khan. I 1969 stod bygningen ferdig og var på den tid det høyeste man kunne finne utenfor New York. I dag er bygningen rangert som nummer fem på listen over det høyeste bygningene i USA. Bygningen har form som et frustum, det vil si som en pyramide avskåret på toppen av et plan.
Den yngre futharken
Det yngre futharken er et runealfabet med kun 16 tegn eller runebokstaver. Dette alfabetet er en redusert utgave av den eldre futharken, og kom gradvis i bruk fra omtrent år 800. Det er et paradoks at antallet tegn ble redusert i en periode da antallet fonem i talespråket faktisk økte.
I tiden mellom 500- og 800-tallet ble språket i Norden endre påtagelig. Fra å være et gammeldags germansk språk som er relativt vanskelig for å oss å forstå i dag, oppsto norrønt språk, et samnordisk språk med kortere ord og endrede vokaler. Det ble stadig vanskeligere å bruke det eksisterende runealfabetet, den eldre futharken, til de nye lydene og løsningen ble å forenkle runerekken slik at en enkelt rune dekket eller tilsvaret flere lyder. Omkring år 800 hadde disse endringene nærmest standardisert seg på en futhark med 16 tegn og ble det runealfabet som ble benyttet i den tidsepoken som kalles for vikingtiden. Forenklingen kan ha vært motivert ut fra at flere hadde behov for å lære seg skrive runer i sin virksomhet, eksempelvis nordiske handelsmenn. Det fleste runer som er bevart i dag er risset ved hjelp av denne futhark.
Det opptrer i noen ulike varianter med forskjellig utforming av runetegnene. De to viktigste variantene i Norden kalles for normalruner eller «danske runer», og kortkvistruner eller «svensknorske runer». En mer sjelden variant er «stavløse runer» som først var kjent utelukkende fra Hälsingland og Medelpad. Disse tre variantene representerer antagelig ulike behov: normalrunen var mest monumental og passet best på runesteiner, kortkvistrunene var noe enklere og raskere å risse og ble trolig benyttet mest ved rissing på tre og bark, mens stavløse runer var en form for hurtigskrift. Beklageligvis er det knapt bevart noen inskripsjoner i tre fra vikingtiden slik at denne teorien er ikke bekreftet.
Eksterne lenker
Futhark
Nicole Schnyder-Benoit
Nicole Schnyder-Benoit (født 13. mars 1973) er en sveitsisk sandvolleyballspiller.
Hun representerte Sveits under Sommer-OL 2004 i Athen, hvor hun ble nummer 19.
Fylkesvei 5180
Fylkesveg 5180 går mellom Bergen lufthavn, Flesland og Blomsterdalen i Bergen kommune.
Frem til 2019 hadde veien betegnelsen fylkesvei 176 (Hordaland).
My Winter Storm
My Winter Storm er debutalbumet av soloartisten Tarja Turunen. Albumet ble gitt ut 19. november 2007 av Universal Records. Det ble mikset ved Hans Zimmer's Studios. Albumet kommer med en DVD-film, som viser hvordan albumet ble laget.
1 euro
1 euro-mynten er laget av to legeringer: Den innerste delen av kobbernikkel, den ytterste del av nikkelmessing. Den har en diameter på 23,25 mm, en tykkelse på 2,33 mm og veier 7,5 gram. Myntens rand består av vekslende segmenter, tre glatte og tre fint rillede. Alle myntene har en felles side og en nasjonal side.
Mynter før tilføyelse
Ifølge en ny lov skal alle eurolandene skrive deres navn eller forkortelsen av deres navn på alle deres euromynters nasjonale sider. Men landene bestemmer selv, hvor og når de vil starte denne endringen. Finland var første land til å gjøre dette med å starte med emblemet (FI) på sine mynter.
José Pedraza (bokser)
José Pedraza (født 8. mai 1989) er en puertoricansk amatørbokser, som konkurrerer i vektklassen lettvekt. Pedraza fikk sin olympiske debut da han representerte Puerto Rico under Sommer-OL 2008. Her ble han slått ut i åttendedelsfinalen av Daouda Sow fra Frankrike i vektklassen lettvekt. Han deltok også i Verdensmesterskapet i 2009 i Milano, Italia der han tok sølvet bak Domenico Valentino fra Italia.
Austrått borgkapell
Austrått borgkapell er ei langkirke i stein i Ørland kommune, Trøndelag. Kapellet har 50 sitteplasser og er innebygget i Austråttborgens hovedbygg.
Historie
Austråttborgen ble bygget omkring 1655/56, og byggherre Ove Bjelke tok da utgangspunkt i en middelalderkirke som allerede sto der. Dette var en såkalt «høgende kirke» (høvdingkirke) som sannsynligvis var fra den store kirkebyggeperioden på 1180-tallet. Bjelkes ombygging senket taket, og integrerte kapellets eksteriør med borgens øvrige eksteriør.
Kapellet, med sine merkbart tykkere murer, utgjorde trolig hele høyre siden av den nåværende hovedbygningen, med om lag 13 meter opp til mønet. I vestenden fantes det smalere tårnet som i dag er sentralaksen i hovedbygningen. Dagens lave himling i kapellet skriver seg fra den ombyggingen som ble gjennomført på 1600-tallet. I tårnet kan det tidligere ha vært et privat kapell for slottsherren i etasjen over grunnplanet. Bak i kapellet står en skillevegg, trolig oppført som kor-skranke ca. 1620, men senere flyttet bakover i kirken.
Inventar
Kapellets benker har utskårede dører og sidevanger i eik. Kun én av benkedørene er bevart, borgherrens dør med Bjelkes våpen og initialene O.B.. Sidevangene, som er 170 cm høye, har et Kristusmonogram, kong Frederik IIIs monogram F3, og hustruenes våpenskjold.
Altertavlen i 1650-tallets barokkstil er malt og skåret ut av anonyme kunstnere. Maleriet viser korsfestelsen, mens de utskårede englene på rammen viser fram pasjonsredskaper som nagler og tornekrone. Nederst på altertavlen, under bildet, er Bjelkes, Juuls og Lindenows våpenskjold utskåret. Ree & Wallem antyder at den anonyme kunstneren kan være den samme Johan Bilthugger som skar altertavler til Stiklestad, Mære og Frosta kirker.
Kalk og alterdisk i sølv fra 1655 er bevart på Austrått, begge med initialer og våpen for Ove Bjelke og hans to første koner. En messehagel fra 1662 er bevart i Vitenskapsmuseets kirkesamling. Også denne har Bjelkes og hustruenes våpenskjold, foruten en kalvariegruppe. Inntil 1700-tallet fantes også et antependium som hørte sammen med messehagelen.
Foruten altertavlen er bevart 4 av 7 malerier med bibelske motiv som Ove Bjelke anskaffet til kapellet. 7 av i alt 10 skulpturer fra middelalderen ble reddet under brannen i 1916. Den viktigste av disse er Austråttmadonnaen, en av fire skulpturer i kapellet som skriver seg fra perioden 1220-1260, og som enten er importert fra Nord-England, eller er skåret i Trondheim av en engelsk håndverker. Her finnes også to Olavs-skulpturer, fra 1300- og 1400-tallet.
Austrått borgkapell er en av 15 kirker i Norge hvor gudsnavnet Jahve er en del av dekorasjonen. Jahve med hebraiske bokstaver er sjelden brukt i norske kirker. Men på altertavlen med motiv fra korsfestelsen finnes det øverst i venstre hjørne.
Hans Hansen (1920–1970)
Hans Hansen (født 14. november 1920 i Mikladalur, død 8. mars 1970 i København), også kjent som Hans á Mikladali, var en færøysk maler.
Han arbeidet som fisker 1935-38 før han dro til København og tok sin kunsternutdannelse i perioden 1949-57. Han utførte veggutsmykninger på Føroya Fólkaháskúli, Føroya Banki og Fuglafjarðar skúli (sammen med Ingálvur av Reyni). Han deltok på utstillinger i Reykjavík, Lerwick og Edinburgh; og hadde separatutstillinger i Tórshavn og Klaksvík.
Fire av hans arbeider ble presentert på frimerker i 1998.
Antoniazzo Romano
Antoniazzo di Benedetto Aquili, bedre kjent som Antoniazzo Romano, (født omkring 1430 i Roma, død 1508 i Roma) var en italiensk maler i ungrenessansen.
Nordområdene
Nordområdene er i norsk politikk en betegnelse på det sirkumpolare Arktis (mellom Nordpolen og polarsirkelen), inkludert Barentsregionen og Barentshavområdet.
Antoniazzo Romano
Liv og verk
Antoniazzo var påvirket av Fra Angelicos og Benozzo Gozzolis maleri. Han samarbeidet med Domenico Ghirlandaio og Melozzo da Forli ved utsmykningen av Vatikanbiblioteket 1475-1481.
Nordområdene
Norges regjering styrker arbeidet med å hevde norsk suverenitet over de rike fiskeri- og energiressursene.
Antoniazzo Romano
Liv og verk
Antoniazzo har smykket flere av Romas kirker med fresker, blant annet «Bebudelsen» (1485) i Santa Maria sopra Minerva og «Korsnedtagelsen» (omkring 1490) i Sant'Ambrogio della Massima.
Nordområdene
I mars 2003 nedsatte regjeringen et ekspertutvalg for nordområdene. I desember samme år leverte utvalget en NOU-rapport (NOU 2003:32) til Utenriksdepartementet med tittelen ''Mot nord! Utfordringer og muligheter i nordområdene''.
Antoniazzo Romano
Liv og verk
I 1468 utførte Antoniazzo og hans medhjelpere i klosteret Tor de' Specchi nedenfor Capitolium en serie fresker med scener fra sankt Francesca Romanas liv.
Nordområdene
Begrepet Nordområdene kommer fra politikere på 1970 i deres første arbeidene med ny utenrikspolitisk strategi rettet mor norsk verdiskapning og diplomati i de nordligste områder. Den geografiske definisjonen på nordområdene fra regjeringen i november 2020 er området fra sør-Helgeland i sør til Grønlandshavet i vest og Pestjorahavet i øst.
Nils Vogt
Nils Henning Vogt (født 1948) er en norsk skuespiller, regissør og komiker kjent fra både scene og TV. Han er særlig kjent fra rollen som Karl i komiserien Mot i brøstet (1993–1997) og Karl & Co (1998–2001).
Han er utdannet ved Statens Teaterskole.
Scene
Vogt scenedebuterte på Teatret Vårt i Molde i 1972, hvor han var ansatt til 1973, og igjen fra 1975 til 1978. Han var ved Den Nationale Scene fra 1974 til 1975, og igjen fra 1982 til 1986, ved Rogaland Teater fra 1978 til 1982 og ved Oslo Nye Teater fra 1986.
Han har særlig gjort seg bemerket i komedier og farser, og han har også har hatt suksess i komiske musikalroller, blant annet i Frank Loessers Guys and Dolls (1987) og Cole Porters Anything Goes (1990) på Oslo Nye Teater, i Irving Berlins Annie Get Your Gun på Den Nationale Scene (1990) og i dobbeltrollen som Jerry/Daphne i Jule Stynes Sugar på Chateau Neuf (1999). På Riksteatret spilte han mot Sven Nordin i Neil Simons Litt av et par i 2014.
Ved Teatret Vårt medvirket han i blant annet i William Shakespeares Tvillingene. Ved Rogaland Teater markerte han seg som komedieskuespiller i blant annet Scapino etter Molière. Ved Oslo Nye Teater har han hatt en lang rekke komiske roller, blant annet hovedrollen i Woody Allens Bogart og jeg og i hva som betegnes som en gnistrende komisk rolleinnsats i Shakespeares Vintereventyret.
I 1994 var han med i Chateau Neufs oppsetning Rett I Lomma og i 1997 var han sentral i farsen Penga eller livet ved samme sted. I 2000-årene medvirket han og hadde han regi på stykket Kona eller livet! og dens oppfølger Fanget på nettet.
TV og film
Vogt har hatt størst suksess på TV. Han ble lagt merke til i rollen som psykiateren i den todelte produksjonen Over til rødt som ble sendt på NRK i 1989. Men hans store gjennombrudd kom med rollen som Karl i TV 2s komiserie Mot i brøstet (1993–1997). Han videreførte rollen i Karl & Co (1997–2001) og i den mindre suksessfulle Karl III (2009). Han har videre gjort seg bemerket i tv-serier som Hos Martin (2004–2005) og Hotel Cæsar (2011–2016). Han har også hatt regi på noen episoder av sistnevnte serie.
Vogt har kun hatt biroller på film. Han hadde sin filmdebut i Brannen (1973) og har etter det hatt biroller i filmer som blant annet Hustruer – ti år etter (1985), Ute av drift (1992), Fredrikssons fabrikk - The movie (1994), Fridtjofs jul (2006) og Fjols til fjells (2020). Han har også satt norsk stemme til en del utenlandske animasjonsfilmer.
Han har også lånt bort stemmen sin i videospillet Drømmefall – Den lengste reisen (2006).
Priser
Vogt ble tildelt hedersprisen under Komiprisen 2011.
Film
• 2020 Fjols til fjells - Gustav Blom (hotelldirektør)
• 2018 Føniks - Tolleff
• 2008 Shrek den tredje ... Merlin (Stemme)
• 2006 Fridtjofs jul ... Ligningssjefen
• 2004 Salto, salmiakk og kaffe ... Egil
• 2003 Jonny Vang ... Politimann
• 1996 Jomfruene i Riga ... Sverre
• 1994 Fredrikssons fabrikk - The movie ... Erik
• 1992 Ute av drift ... Jørgen Grissvang
• 1991 Frida - med hjertet i hånden ... Mors beiler
• 1989 Showbiz eller hvordan bli kjendis på en-to tre! ... Terje Plenen
• 1986 Asterix hos britene ... Jolitorax (Nutildax) (stemme)
• 1973 Brannen ... Ung mann
TV-opptredener
• 2019-20 Det kunne vært verre...Arvid, faren til Trond
• 2011-16 Hotel Cæsar ... Arnfinn Lycke
• 2009 Karl III ... Karl Reverud
• 2004-05 Hos Martin ... Lars
• 2001 Den store klassefesten (medhjelper i en episode)
• 2000 På ville veier...Georg Svindal
• 2000 Sofies verden ... lærer Jacobsen (mini-serie)
• 1999 Tusenårsfesten ... Karl Reverud (video)
• 1998 Rett i lomma ... Erik Bruun
• 1998 Blodsbånd ... Harry Borg (mini-serie)
• 1998-01 Karl & Co ... Karl Reverud
• 1993-97 Mot i brøstet ... Karl Reverud
• 1994 Brødrene Dal og legenden om Atlant-Is ... Togkonduktør
• 1989 Helt Nils ... (Enkeltstående Portrettprogram på NRK)
• 1989 Over til rødt ... Psykiateren (farse i to deler)
Gråbrødreveien (Oslo)
Gråbrødreveien er en vei på Ullern i Bydel Ullern i Oslo. Den går fra Th. Kittelsens vei, rett syd for Ullernchausséen (Ring 3), til St. Georgs vei.
Veien ble i 1916 oppkalt etter fransiskanermunkene, som bærer grå kapper og kalles «gråbrødre». Den lå da i Aker herred.
Det meste av veien ligger på eiendommen som hørte til Ekely, som Edvard Munch kjøpte i 1916 og som var hans bolig og atelier til han døde i 1944. Av bygningene Munch brukte, står i dag bare vinteratelieret med adresse til Jarlsborgveien.
Fylkesvei 7072
Fylkesvei 7072 (Fv7072) går mellom Fosslandsosen og Skomsvoll i Namsos kommune.
Gråbrødreveien (Oslo)
Syd og nord for veien ligger rekkehus som hører til kunstnerkolonien Ekely, tegnet av arkitekt Jens Selmer og oppført i 1950-årene. Boligene er forbeholdt kunstnere. Oslo byleksikon oppgir at veinummer 7–13 og 10–12 tilhører kolonien, kommunens hjemmeside oppgir 7–19.
Turvei A4 går i Gråbrødreveien et kort stykke i nordvest, så svinger den inn på en gangvei syd for kunstnerkolonien, før den igjen krysser Gråbrødreveien i sydøst, der denne går over i St. Georgs vei.
Fylkesvei 7072
Før Trøndelag fylke ble opprettet 1. januar 2018 hadde veien betegnelsen Fylkesvei 467 (Nord-Trøndelag).
Infatuation
Infatuation er en amerikansk stumfilm fra 1915, regissert av Snub Pollard.
Handling
Phyllis Ladd mistet moren sin når hun var tolv år gammel, og bor sammen med faren sin - en velstående jernbane-magnat, som styrer huset. Som ung voksen blir Phyllis forelsket i skuespilleren Cyril Adair. Hun inviterer ham på te, og han - i håp om å forføre henne - takker ja til dette. Men faren hennes beordrer Phyllis til å avbryte dette forholdet, men Phyllis nekter å gå med på det.
De to gifter seg, men livet deres ser ikke særlig lykkelig ut: Cyril sliter med alkoholisme, får sparken fra jobben sin, og klarer ikke å finne noen andre jobber fordi Ladd overtaler potensielle arbeidsgivere til ikke å ansette ham. Ikke desto mindre står Phyllis fremdeles ved ektemannens side, og forsøker å hjelpe ham ut av alle problemene hans. Når Ladd frister dem med pengene sine for å bryte opp ekteskapet deres, nekter de å gå med på dette.
It’s No Laughing Matter
It's No Laughing Matter er en amerikansk stumfilm fra 1915, regissert av Lois Weber.
Handling
Hei Judd er poet, filosof og post-mester i en liten landsby. Jim Skinner, en skruppelløs, gammel gjerrigknark, har pant i huset deres.
Familien risikerer derfor å miste hjemmet deres, når bolig-lånet snart forfaller.
Teriomima
Teriomima er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae).
Utseende
Ganske små (vingespenn ca. 23-30 millimeter) sommerfugler med brede, avrundede vinger. Oversiden er gjerne hvit eller gulaktig med svarte vingespisser, undersiden er lys med små, brune flekker.
Levevis
Larvene lever av blågrønnbakterier, alger, lav og annet organisk materiale som de skraper av trestammer. De lever på trær som har kolonier av maur i slekten Crematogaster, som passer på dem og til gjengjeld får drikke søte sekreter som larvene skiller ut. Disse sommerfuglene lever i skog, særlig tropisk regnskog.
Utbredelse
Slekten er utbredt i det sørøstlige og østlige Afrika.
Paragonotrechus
Paragonotrechus er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utseende
Små til middelsstore (5-6 millimeter), avlange løpebiller.
Levevis
Arten kan finnes under steiner.
Utbredelse
Slekten er utbredt i Øst-Asia (Kina).
Systematisk inndeling
Systematikken følger Carabidae of the World.
Benoît Cheyrou
Benoît Cheyrou (født 3. mai 1981 i Suresnes) er en fransk fotballspiller som spiller for Olympique de Marseille i Ligue 1. Han spiller sentral midtbane og er ofte brukt som en dyptliggende playmaker for angrepet. Cheyrou er kjent for sin visjon, distribusjon, og assiststanse.
Hilda Gaxiola
Hilda Gaxiola (født 14. juli 1972) er en meksikansk sandvolleyballspiller.
Hun representerte Mexico under Sommer-OL 2004 i Athen, hvor hun ble nummer 19.
Stumpglansbiller
Utseende
Små (gjerne 1,5 – 3 mm), brede og nokså flate biller. Hodet er ganske lite, antennene er middels lange, kraftige og mer eller mindre tydelig kølleformede. På farge er de brune eller svarte, av og til med matt metallglans. Oversiden er dekket med kraftig mikroskulptur som gjør overflaten temmelig matt, og fine, korte, nedliggende hår. Brystskjoldet (pronotum) er mye bredere enn langt, omtrent halvsirkelformet sett ovenfra. Dekkvingene er korte og brede, parallellsidige, tvert avkuttet bak slik at de bakerste bakkroppsleddene ikke er dekket. Beina er temmelig korte og kraftige.
Levevis
Stumpglansbillene lever det meste av sitt liv i blomster, der de spiser pollen. De er nokså spesialiserte når det gjelder plantearter, og hver billeart lever bare på én eller noen få planter. De er særlig tallrike på stornesle (Urtica dioica) og torskemunn (Linaria spp.). Det er påvist at billenes aktivitet kan redusere frøproduksjonen hos vertsplantene, men de er ikke regnet som skadedyr da ingen av deres vertsplanter er viktige kulturplanter.
Vigo
Vigo er en by i provinsen Pontevedra i den autonome regionen Galicia nordvest i Spania. hadde innbyggere per   og er den største byen i provinsen, men ikke provinshovedstad. Vigo ligger ved Atlanterhavet, ca. 30 km nord for elva Miño som utgjør grensen til Portugal.
Vigo er den største fiskerihavn i Europa, med hensyn til ilandføringer av fiskeriprodukter. I byen finnes hovedkontoret for EU-byrået Det europeiske fiskerikontrollbyrå. Fotballklubben Celta Vigo er hjemmehørende i byen.
Francesca Snell
Francesca Snell (født 28. mars 1987) er en britisk vannpolospiller. Hun representerte landet sitt under Sommer-OL 2012 i London, der hun endte på sisteplass med det britiske landslaget.
Cosmoplatus
Cosmoplatus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, rødlige trebukker. De er forholdsvis tynnhudete (myke). Antennene er kraftige, svarte med svarte hår, og noe lengre enn kroppen. Pronotum har rundede sider. Dekkvingene er litt utvidete bakover. Artene er trolig kopier av giftige rødvinger.
Malthodes
Malthodes er en slekt av biller i delgruppen (underfamilien) «småbløtvinger» i familiegruppen bløtvinger.
Utbredelse
Malthodes finnes i Europa, østover i Asia.
Utseende
Malthodes er små avlange biller, vanligvis mellom 1-6 mm lange. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har flere mindre (korte) tenner. Antennene er festet nært inntil fasettøynenes innside, hodet generelt langt framover (sett ovenfra) og stikker lengre frem enn fasettøynene. Det vil si at hodeformen er mer sirkelformet, sett ovenfra. Dekkvingene hos de norske artene er avkortet og dekker omtrent to tredjedeler av bakkroppen, slik at de underliggende flygevingene vises. De fleste er brunsvarte, mange har enden (spissen) av dekkvingene gulfarget.
Slekten har flere arter som er svært like hverandre. Hanner har klare forskjeller i kjønnsorganene (genitaliaene), mens flere av hunnene er så like hverandre at de er umulige å skille fra hverandre. Av de nordiske artene er det allikevel karakterer som muliggjør en artsbestemmelse hos de fleste.
Levevis
Malthodes finnes ofte nær trær og busker, hvor de lever på blader eller i vegetasjonen på bakken. De kan ofte observeres på blomster hvor de søker nektar og pollen.
De tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Systematisk inndeling med nordiske arter
Oversikten har med 12 norske arter i alfabetisk rekkefølge. I Norden finnes ytterligere noen arter som kan komme til å bli påvist i Norge, Artsnavnebase nevner 17 arter.
Liste over arter som ikke forekommer i Norden (trolig ufullstendig)
• Malthodes abruptus Fender, 1951
• Malthodes aciculatus Fender, 1972
• Malthodes acuticauda Fender, 1951
• Malthodes adoxus Fender, 1951
• Malthodes alexanderi Fender, 1949
• Malthodes analis LeConte, 1881
• Malthodes anatiformis Fender, 1951
• Malthodes angustifurca Fender, 1969
• Malthodes arcifer LeConte, 1881
• Malthodes arieticornus Fender, 1969
• Malthodes arizonensis Fender, 1951
• Malthodes atrocoeruleus Fender, 1951
• Malthodes bakeri Fender, 1951
• Malthodes barri Fender, 1951
• Malthodes basalis Fall, 1919
• Malthodes bicurvatus Fall, 1919
• Malthodes bifurcula Fender, 1951
• Malthodes bisinuatus Fender, 1951